Ingibjörg Davíðsdóttir afhenti í dag Haraldi V Noregskonungi trúnaðarbréf sitt sem sendiherra Íslands í Noregi . Afhendingarathöfnin fór fram í konungshöllinni í Osló . Við athöfnina fór Noregskonungur hlýjum orðum um vinatengsl Íslands og Noregs og var rætt meðal annars um sameiginlegan menningararf ríkjanna , norrænt samstarf , ferðamennsku , viðskipta og efnahagsmál , útivist og sjósund . Í lok samtals óskaði sendiherra konungi til hamingju með brúðkaupsafmælið , en konungshjónin eiga 51 árs brúðkaupsafmæli í dag . Í umdæmi sendiráðsins eru auk Noregs eftirtalin ríki : Egyptaland , Grikkland , Íran og Pakistan .